En brand omkring klokken 18 mandag aften førte til, at otte beboere måtte evakueres fra det psykiatriske plejehjem Skovbrynet i Gistrup. Politiet oplyser, at branden opstod i en seng, hvor en af beboerne havde røget. - Beboeren er heldig med, at han slap med livet i behold, siger vagthavende ved Nordjyllands Politi i Aalborg. Brandfolkene fik slukket branden, inden den bredte sig. Sengen brændte dog helt ud, og et værelse samt noget af gangen blev røgskadet. Der er ingen meldinger om tilskadekomne, og alle beboere vendte hurtigt tilbage til plejehjemmet. Arkivfoto

Referat:
Rygning i sengen var mandag aften skyld i, at der opstod brand på et psykiatrisk plejehjem i Gistrup. Otte beboere måtte evakueres, men ingen kom til skade